Tapio Wirkkala Rut Bryk Säätiö palkittiin Helsinki Design Awardseissa | EMMA - Espoon modernin taiteen museo
Tapio Wirkkala Rut Bryk Säätiö palkittiin Helsinki Design Awardseissa
Tapio Wirkkala Rut Bryk Säätiö on palkittu Helsinki Design Awardsin Juryn erikoispalkinnolla. Helsinki Design Week on yksi Suomen merkittävimmistä designtapahtumista. Sen järjestämä Helsinki Design Awards palkitsee suomalaisia muotoilijoita ja muotoilutuotteita.
Juryn erikoispalkinto jaettiin tänä vuonna ensimmäisen kerran ja se myönnetään muotoilun ansioituneille ja ajankohtaisille toimijoille tai tapahtumille.
“Tapio Wirkkala Rut Bryk Säätiö on tuonut merkittävän laajan kokoelman yleisön nähtäville EMMAssa. Yksityisen säätiön laajamittainen toiminta on jo sinällään kulttuuriteko” juryn puheenjohtaja Kari Korkman perustelee valintaa.
Lisäksi jury kiitteli säätiön tapaa tuoda museoiden yleensä kulissien takana tapahtuvaa työtä suurelle yleisölle näkyväksi sekä taitoa jalostaa suunnittelukilpailun voittanut ehdotus menestyksekkääksi konseptiksi.
Vuosi sitten Säätiö ja EMMA yhteistyössä Espoon kaupungin kanssa avasivat EMMAan muotoilulle omistetun laajennuksen. Tapio Wirkkala Rut Bryk Säätiön kokoelma ja museotyö ovat esillä katseluvarastossa perinteisiä näyttelyitä laajemmin ja avoimemmin. Siellä sijaitsee esimerkiksi yleisön nähtävillä oleva museon valokuvaajien ja konservaattorien työskentelytila. Katseluvarasto avaa kokoelmaa uudenlaisella tavalla, joka perustuu omaehtoiseen tutkimiseen ja löytämiseen.
Katseluvaraston keskellä on vaihtuvien näyttelyiden tila, jonka ajankohtaiset näyttelyt tuovat Rut Brykin ja Tapio Wirkkalan elämäntyön vuoropuheluun nykypäivän muotoilun sekä klassikkojen kanssa poikkitaiteellisessa sekä -tieteellisessä katsannossa. Tällä hetkellä tilassa on esillä Futuromania – Designing Future Living -näyttely.
Rut Bryk, Hexagon, 1950-1959, Tapio Wirkkala Rut Bryk Säätiön kokoelma.
Tapio Wirkkala, Venini-maljakot, Tapio Wirkkala Rut Bryk Säätiön kokoelma.
Outi Pieskin palkintonäyttely on avautunut!
LUOVAA PIIRTÄMISTÄ EMMAN SYKSYSSÄ
Mika Taanilan ääniteos Futuroon
EMMAn syksyn näyttelyt julkistettu
Uudistunut Café WeeGee on auki!
Lontoon National Portrait Galleryssa avautuva Michael Jackson: On the Wall on EMMAn 2019 päänäyttely
Niittykummun metroasemalla uusi teos
Juhana Moisanderin mediataideteokseelle AVEKin ja EMMAn yhteistuotantotuki
TAITEILIJA ELINA VAINION UUSI TEOS SEB:N AULASSA
EMMA on Vuoden museo 2018
EMMA TALKS JATKUU KESÄKUUSSA
TULE TAIDELOMALLE EMMAAN  16.–19.10.
Metrolla pääsee EMMAan!
ILMAISILTA JA YLEISÖOPASTUS AINA PERJANTAISIN